নিহতের সহপাঠী আহত ইব্রাহিম জানান, তারা শুক্রবার কক্সবাজার বেড়াতে আসেন। শনিবার বিকেলে হিমছড়ি-ইনানী ঘুরতে বের হন। এরই মাঝে ঝর্ণার পানি প্রবাহ দেখে সবাই নিচে নেমে গোসল করছিলেন। হঠাৎ পাথরসহ মাটি ধসে তাদের উপর পড়লে সাব্বির চাপা পড়েন। তাদের চিৎকারে পাশে থাকা সেনা সদস্য ও অন্যরা উদ্ধার করে তাদের কক্সবাজার সদর হাসপাতালে নিয়ে যান। সেখানে পৌঁছানোর পর চিকিৎসক সাব্বিরকে মৃত ঘোষণা করেন।